**Stele**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ruga nopții se împlântă

În desișul dintre gânduri

Macii roua își frământă

Ploi de stele curg în rânduri.

Lacrima de primăvară

Îmi răstoarnă ceru-n sânge

Visul când vrea să mă doară

Și în ochi zborul se frânge.

Îmi voi așeza pe deget

Frigul tău din prima noapte

Și sărutul de pe creștet

Răsărit din stele coapte.

Tâmpla albă se avântă

Între rugi croite-n șoaptă

Când tăcerea ne cuvântă

Zborul moale ne așteaptă.